Ranskan avoin tennisturnaus 2011

Vuoden 2011 Ranskan avoin tennisturnaus pelattiin 22. toukokuuta – 5. kesäkuuta 2011 Pariisissa. Se oli kaikkiaan 110. Ranskan avoin tennisturnaus ja vuoden toinen Grand Slam -turnaus. Naisten kaksinpelin voitti Li Na, josta tuli ensimmäinen kiinalainen ja myös aasialainen Grand Slam -turnauksen voittaja kaksinpelissä. Miesten mestaruuden voitti Rafael Nadal jo kuudennen kerran. Kaksinpelien puolustavat mestarit olivat miehissä Espanjan Rafael Nadal ja naisissa Italian Francesca Schiavone. Nelinpelien puolustavat mestarit olivat miehissä Kanadan Daniel Nestor ja Serbian Nenad Zimonjić sekä naisissa Yhdysvaltojen Serena ja Venus Williams. Sekanelinpelin puolustava mestaripari oli Slovenian Katarina Srebotnik ja Serbian Nenad Zimonjić. == Poisjäännit == Miesten puolella turnauksesta jäi pois Andy Roddick olkapäävamman vuoksi. Myös Juan Carlos Ferrero jätti turnauksen väliin. David Nalbandian puolestaan jätti turnauksen väliin, koska oli toipilaana tyräleikkauksesta sekä kärsi lihasvammasta. Venus ja Serena Williams eivät olleet vieläkään pelikunnossa. Edellisen kerran Grand Slam -turnaus oli pelattu ilman Williamseja Yhdysvaltain avoimissa 2003. Myöskään Dinara Safina ei osallistunut turnaukseen. Juuri ennen turnauksen alkua Lleyton Hewitt ilmoitti vetäytyvänsä turnauksesta. == Tapahtumia == Naisten toiseksi sijoitettu Kim Clijsters hävisi toisen kierroksen ottelussa Arantxa Rusille, vaikka hän oli voittanut ensimmäisen erän ja johti toista erää jo 5–2. Kolmannella kierroksella edellisen vuoden finalisti Samantha Stosur hävisi Gisela Dulkolle. Myös ykköseksi sijoitettu Caroline Wozniacki putosi jatkosta kolmannella kierroksella, kun hän hävisi Daniela Hantuchoválle suoraan kahdessa erässä. Koskaan aiemmin avoimella aikakaudella ei Grand Slam -turnauksessa naisten puolella ollut sekä ykköseksi että kakkoseksi sijoitettu pelaaja pudonnut ennen neljättä kierrosta. Neljännellä kierroksella jatkosta putosi kolmanneksi sijoitettu Vera Zvonarjova, joka hävisi Anastasija Pavljutšenkovalle. Miesten puolella Roger Federer teki uuden ennätyksen pääsemällä 28. kerran peräkkäin Grand Slam -turnauksen puolivälieriin. Fabio Fogninista tuli 16 vuoteen ensimmäinen Ranskan avoimissa puolivälieriin selviytynyt italialainen miestennispelaaja. Puolivälierässä Novak Đoković sai luovutusvoiton Fogninista, kun tämä joutui vetäytymään ottelusta kipeytyneen jalan takia. Välierässä Đokovićin 43 ottelun voittoputki katkesi, kun hän hävisi Roger Federerille. == Sijoitetut pelaajat == === Miesten kaksinpeli === # Rafael Nadal (mestari) # Novak Đoković (välierät, hävisi Roger Federerille) # Roger Federer (loppuottelu, hävisi Rafael Nadalille) # Andy Murray (välierät, hävisi Rafael Nadalille) # Robin Söderling (puolivälierät, hävisi Rafael Nadalille) # Tomáš Berdych (1. kierros, hävisi Stéphane Robertille) # David Ferrer (4. kierros, hävisi Gaël Monfilsille) # Jürgen Melzer (2. kierros, hävisi Lukáš Rosolille) # Gaël Monfils (puolivälierät, hävisi Roger Federerille) # Mardy Fish (3. kierros, hävisi Gilles Simonille) # Nicolás Almagro (1. kierros, hävisi Łukasz Kubotille) # Mihail Južnyi (3. kierros, hävisi Albert Montañésille) # Richard Gasquet (4. kierros, hävisi Novak Đokovićille) # Stanislas Wawrinka (4. kierros, hävisi Roger Federerille) # Viktor Troicki (4. kierros, hävisi Andy Murraylle) # Fernando Verdasco (3. kierros, hävisi Ivan Ljubičićille) # Jo-Wilfried Tsonga (3. kierros, hävisi Stanislas Wawrinkalle) # Gilles Simon (4. kierros, hävisi Robin Söderlingille) # Marin Čilić (1. kierros, hävisi Rubén Ramírez Hidalgolle) # Florian Mayer (2. kierros, hävisi Alejandro Fallalle) # Aleksandr Dolgopolov (3. kierros, hävisi Viktor Troickille) # Michaël Llodra (1. kierros, hävisi Steve Darcisille) # Thomaz Bellucci (3. kierros, hävisi Richard Gasquetille) # Sam Querrey (2. kierros, hävisi Ivan Ljubičićille) # Juan Martín del Potro (3. kierros, hävisi Novak Đokovićille) # Milos Raonic (1. kierros, hävisi Michael Berrerille) # Marcos Baghdatis (2. kierros, hävisi Leonardo Mayerille) # Nikolai Davydenko (2. kierros, hävisi Antonio Veićille) # Janko Tipsarević (3. kierros, hävisi Roger Federerille) # Guillermo García-López (3. kierros, hävisi Fabio Fogninille) # Serhi Stah’ovskyi (3. kierros, hävisi David Ferrerille) # Kevin Anderson (2. kierros, hävisi Juan Ignacio Chelalle) === Naisten kaksinpeli === # Caroline Wozniacki (3. kierros, hävisi Daniela Hantuchoválle) # Kim Clijsters (2. kierros, hävisi Arantxa Rusille) # Vera Zvonarjova (4. kierros, hävisi Anastasija Pavljutšenkovalle) # Viktoryja Azarenka (puolivälierät, hävisi Li Nalle) # Francesca Schiavone (loppuottelu, hävisi Li Nalle) # Li Na (mestari) # Marija Šarapova (välierät, hävisi Li Nalle) # Samantha Stosur (3. kierros, hävisi Gisela Dulkolle) # Petra Kvitová (4. kierros, hävisi Li Nalle) # Jelena Janković (4. kierros, hävisi Francesca Schiavonelle) # Marion Bartoli (välierät, hävisi Francesca Schiavonelle) # Agnieszka Radwańska (4. kierros, hävisi Marija Šarapovalle) # Svetlana Kuznetsova (puolivälierät, hävisi Marion Bartolille) # Anastasija Pavljutšenkova (puolivälierät, hävisi Francesca Schiavonelle) # Andrea Petkovic (puolivälierät, hävisi Marija Šarapovalle) # Kaia Kanepi (3. kierros, hävisi Jekaterina Makarovalle) # Julia Görges (3. kierros, hävisi Marion Bartolille) # Flavia Pennetta (1. kierros, hävisi Varvara Lepchenkolle) # Shahar Pe'er (1. kierros, hävisi María José Martínez Sánchezille) # Ana Ivanović (1. kierros, hävisi Johanna Larssonille) # Yanina Wickmayer (3. kierros, hävisi Agnieszka Radwańskalle) # Dominika Cibulková (1. kierros, hävisi Vania Kingille) # ~~Alisa Kleibanova~~ (vetäytyi) # Jarmila Gajdošová (3. kierros, hävisi Andrea Petkovicille) # Marija Kirilenko (4. kierros, hävisi Andrea Petkovicille) # Nadja Petrova (1. kierros, hävisi Anastasia Rodionovalle) # Alexandra Dulgheru (2. kierros, hävisi Sorana Cîrstealle) # Daniela Hantuchová (4. kierros, hävisi Svetlana Kuznetsovalle) # Peng Shuai (3. kierros, hävisi Francesca Schiavonelle) # Roberta Vinci (3. kierros, hävisi Viktoryja Azarenkalle) # Klára Zakopalová (1. kierros, hävisi Chan Yung-janille) # Tsvetana Pironkova (2. kierros, hävisi Gisela Dulkolle) == Lähteet == == Aiheesta muualla == * Viralliset sivut *